【J臣研究所】手機錶霸穩如鐵塔
2024年04月19日 22:30
東網電視
更多新聞短片
下星期久休嘅「金鎗六十」終於復出,而無論贏輸都好,都很大機會賽後退役,如無意外都會運到澳洲頤養天年,相信肯定引嚟馬迷蜂擁入場,但老實講,筆者對其剛試大閘表現就唔係太樂觀,希望群眾唔好畀太大壓力團隊同隻馬,有三甲都已經收貨了。
先睇第8場,「樂滿貫」前仗埋門大閘一做番起即接連兩場不勝有位,本身質素值一班,仍居三班點都係大超班,相信6歲馬趁勇都會盡搏,不會保留。「龍之輝」初到港睇其試跑已肯定質素唔差,上場升上三班本來都估計要適應吓,點知都交出水準獲亞,3歲仔進度一日千里,睇嚟質素至少值二班。「競駿飛翔」埋門大閘都係潘頓親試,一鬆就有好反應,似乎操到贏得先跑。「陽光寶貝」外地於表列賽曾上名,在港跑4戰後埋門大閘輕鬆力壓「嘉應傳承」,今場預佢大變身,買連贏之餘可小注博獨贏。
第10場「手機錶霸」都應該係十足穩膽,前仗雖然贏四班但鬥贏「遨遊武士」,計水準已高於三班水平,果然上仗升班仍能輕勝,今場負磅雖然比上次重但檔位仍佳,穩位望贏。
論對手應以「仁心星」最惡,呢隻馬在港頭兩場已展現非凡爆炸力,但不幸經常抽外檔,結果前仗改跑法放頭即贏,上場加分後負重磅想改回後上跑法不果,60分馬今次跑三班負輕磅會係明智選擇。蔡廐「鐵金剛」能力係咁多料,最多跑位置。「威之星」未必要等落班,輕磅檔佳可拖一票。